Koordinate: 44°52′2″N, 13°50′45″E

Pogled na Mornarički kasino s južne strane, razglednica iz 1901.
Unutrašnjost Mornaričkog kasina prikazana na razglednici iz 1901.
**Mornarički kasino** (njem. *Marine-Kasino*), palača u centru Pule izgrađena 1913. godine za vrijeme austro-ugarske uprave nad Pulom.

Pula je na prijelazu iz 19. u 20. stoljeće bila sjedište i središte respektabilne mornarice Austro-Ugarske Monarhije, grad imperativno predodređen da se s tom mornaricom naprosto poistovjeti. Prekrasno zdanje koje je zasigurno bilo krunski dragulj ondašnjeg grada-kasarne bila je palača izgrađena 9. svibnja 1872. naziva **Marine-Kasino in Pola**. Projekt je napravio arhitekt Friedrich Adam iz Münchena, a kamen temeljac postavljen je 1870. Ova zgrada stajala je tri i po desetljeća usred vlastitog raskošnog mediteranskog parka na velikoj, kameno-željeznom ogradom izoliranoj parceli u središtu Pule uz samu granicu povijesne jezgre i novoga dijela grada. Bila je prva susjeda kazališta s jedne i monumentalne palače nadvojvode Karla Stjepana porušene 1945. godine tijekom bombardiranja s druge strane.

Mornarički je kasino ubrzo je postao sakupljalište tadašnje elite Pule. Zgrada je bila zatvorenog tipa, namijenjena članovima Znanstvenog društva, a članovi su mogli biti časnici, svećenici, stručnjaci čiji je rad bio vezan uz austro-ugarsku mornaricu. Civil je mogao postati članom društa tek ako su njegovo članstvo "blagoslovili" članovi samog društva. U Mornaričkom su se kasinu održavala stručna predavanja i rasprave, ali je služio i za zabavu, druženje i ples njegovih članova. Tu se se održavale i glumačke predstave, ali i koncerti. 

Znatnim porastom broja stanovnika Pule, ali i članova društva, stara je zgrada postala pretijesna pa je 1910. srušena i već 1913. zamijenjena još reprezentativnijim zdanjem koje se može vidjeti danas. Novi Mornarički kasino površine oko 15.000 m2 služio je za razonodu i zabavu austro-ugarskih časnika i njihovih obitelji. Izgrađen je prema projektu bečkog arhitekta Ludwiga Baumanna. U zgradi je napravljen prekrasni glavni hall, zvan i 'Zimski vrt', s dvostrukim kaneliranim dorskim stupovima prislonjenim na stakleni strop koji je vodio prema dvoranama predviđenim za održavanje koncerta i balova, odnosno na terasu, vrt i okolni park u kojem se i danas održavaju brojne kulturne manifestacije i javna okupljanja. Grandiozna glavna dvorana imala je pozornicu i trostrani balkon, predstavljajući idealno mjesto za balove, koncerte te druge otmjene priredbe.

Za vrijeme talijanske uprave nad gradom palača je pretvorena u *Palazzo del governo*, sjedište vlasti Istarske provincije o čemu svjedoče tragovi natpisa još uvijek vidljivi na glavnoj fasadi. Nakon priključenja Pule Hrvatskoj i Jugoslaviji zgrada je ponovno dobila ulogu za koju je bila i izgrađena pa je postala *Dom JNA*. No, iako je bila "vojni objekt", ona za građanstvo nipošto nije bila nedostupna.

1950-ih i 1960-ih godina sjeverna bočna dvorana služila je kao reprizno kino u kojem je redovno gostovala i Kinoteka, pa su se filmofili mogli iscrpno upoznati sa svim važnim djelima sedme umjetnosti. U istom razdoblju veličanstveno je prizemlje palače bilo na raspolaganju za priređivanje glamuroznih i dostojanstvenih maturalnih balova. Dok su gala odjeveni maturanti uz pravi orkestar plesali u sjajnoj velikoj dvorani, u pokrajnjim su salama ponosni roditelji uživali u probranim jelima i pićima.

1970-ih i 1980-ih godina kuća se još više otvorila. Velika je dvorana postala pravom gradskom univerzalnom salom: zamjenjivala je tijekom tih dvaju desetljeća zatvoreno kazalište, bila je kino za spektakularne projekcije, udomila je privremenog beskućnika – filmski festival, omogućavala priređivanje prestižnih likovnih izložbi...

Kad je iz Pule otišla Jugoslavija i JNA početkom 1990-ih Mornarički kasino, tj. *Dom JNA* pripao je novoj državi, osamostaljenoj Hrvatskoj koja ga je, normalno, odmah prekrstila, a zatim, po "logici" stvari, novim vlasnikom dragocjene nekretnine imenovala Ministarstvo obrane. Zgrada danas nosi naziv *Dom hrvatskih branitelja* (ponekad zvan i *Dom oružanih snaga*), a najznačajnija ekskluzivna institucija u njoj je svakako K.u.K. Mornarička biblioteka.

U Mornaričkom kasinu svake godine održava se Sa(n)jam knjige u Istri.

| * p
* r
* u
Pula |
| --- |
| Povijest | 
 povijest Pule **•**  osnutak Pule **•**  pulske nekropole **•**  bombardiranje Pule u Drugom svjetskom ratu **•**  eksplozija na Vergaroli **•**  gradonačelnici | Grb PuleGrb Pule |
| Četvrti | 
 Arena **•**  Busoler **•**  Gregovica **•**  Kaštanjer **•**  Monte Zaro **•**  Monvidal **•**  Nova Veruda **•**  Stari grad **•**  Stoja **•**  Sveti Polikarp - Sisplac **•**  Šijana **•**  Štinjan **•**  Valdebek **•**  Veli Vrh **•**  Veruda **•**  Vidikovac |
| Građevine iznamenitosti | 
 Amfiteatar (Arena) **•**  Arsenal **•**  Augustov hram **•**  austrougarske vile **•**  Brodogradilište Uljanik **•**  Dvojna vrata **•**  fortifikacijski sustav tvrđave Pule **•**  Herkulova vrata **•**  hotel Riviera **•**  Komunalna palača **•**  lukobran **•**  Malo rimsko kazalište **•**  Mornarička zvjezdarnica **•**  Mornarički kasino **•**  Nimfej **•**  Palača pošte **•**  Rojc **•**  Slavoluk Sergijevaca **•**  Stožerna zgrada (Komanda) |
| Crkve | 
 kapela sv. Marije Formoze **•**  katedrala u Puli **•**  mornarička crkva Gospe od Mora **•**  pravoslavna crkva sv. Nikole **•**  crkva sv. Antuna **•**  crkva sv. Franje |
| Kultura | 
 Istarsko narodno kazalište **•**  Gradska knjižnica i čitaonica **•**  Sveučilišna knjižnica |
| Galerije i muzeji | 
 Arheološki muzej Istre **•**  galerija Amfiteatar **•**  Muzej suvremene umjetnosti Istre – Museo d'arte contemporanea dell'Istria **•**  Povijesni i pomorski muzej Istre |
| Obrazovanje | 
 Sveučilište Jurja Dobrile u Puli (fakultet ekonomije i turizma **•**  ostale sastavnice) **•**  Politehnika Pula **•**  Visoka teološka škola u Puli |
| Sportski objekti | 
 Dom sportova "Mate Parlov" **•**  stadion Aldo Drosina **•**  ŠRC Uljanik Veruda |
| Promet | 
 autobusni kolodvor **•**  Pulapromet **•**  pulski tramvaj (1904. – 1934.) **•**  zračna luka Pula **•**  željeznički kolodvor |
| Festivali | 
 Antifa fest **•**  Festival igranog filma u Puli **•**  Monteparadiso festival **•**  Sa(n)jam knjige u Istri **•**  Seasplash **•**  Viva la Pola! |